Лукашэнкі

: *Гэты артыкул пра род. Калі вас цікавіць вёска, глядзіце [[Лукашэнкі (вёска)|Лукашэнкі]].*
**Лукашэ́нкі** — беларускі ды ўкраінскі род. Паходзяць зь вёскі Собічава, што ў Сумской вобласьці Ўкраіны. Найбольш вядомыя з роду 1-ы прэзыдэнт Беларусі Аляксандар Лукашэнка, а таксама ягоныя сыны Віктар і Дзьмітры. Прадстаўнікі роду жывуць у Беларусі, Канадзе, Расеі, Украіне.

## Цяжкасьці складаньня радаводу
Паходжаньне й роднасныя сувязі Аляксандра Лукашэнкі ня ёсьць вельмі дасьледаванымі й засноўваюцца пераважна на рознага кшталту газэтных публікацыях, шматлікіх вэрсіях і чутках. Абвяшчэньню гэтае інфармацыі нявельмі спрыяюць беларускія ўлады, а сам прэзыдэнт ня любіць казаць пра сваю сям’ю, што дае чарговую падставу для памнажэньня вялікае колькасьці плётак і неверагодных чутак.

Нявысьветленым застаецца сваяцтва беларускіх і ўкраінскіх Лукашэнкаў. У 2003 нашчадак украінскае галіны Джэймз Лукашэнка зьвяртаўся да Аляксандра Лукашэнкі з просьбай пра асабістую сустрэчу, настойваючы на кроўнай роднасьці. Але спатканьня не адбылося, а, як паведаміла Натальля Пяткевіч, «праверыць роднасьць ніхто не спрабаваў».

Няведомае й паходжаньне бацькі прэзыдэнта. Высоўваліся розныя вэрсіі, шмат зь іх былымі аднавяскоўцамі прэзыдэнта, паводле якіх бацькам Аляксандра Рыгоравіча былі цыган-каваль Рыгор, жыд Гірша ды мясцовы лясьнік-беларус.

Праз адмову жонкі прэзыдэнта пераехаць зь ім пасьля перамогі на выбарах 1994 у Менск, высоўваліся чуткі пра развод сужэнцаў.

У 2004 пачалі хадзіць чуткі, што ў А. Лукашэнкі нарадзіўся чарговы сын, на гэты раз ад асабістае лекаркі прэзыдэнта Ірыны Абельскай, зь якой яны былі заўважныя напрацягу вельмі даўгога часу. У 2001 яна была прызначаная галоўным лекарам ДУ «Рэспубліканскі шпіталь Кіраваньня справамі прэзыдэнта», а ейная маці, Людміла Пастаялка, неўзабаве была прызначаная міністрам аховы здароўя РБ. Часткова гэтыя плёткі пацьвердзіў і сам прэзыдэнт, паведаміўшы што рыхтуе сабе ў пераемнікі «маленькага». Але, магчыма, гаворка вялася пра ўнука, таксама Аляксандра. Але ў 2007 Ірына Абельская была звольненая, а ейная праца была вельмі раскрытыкаваная прэзыдэнтам. Тым ня менш, зьяўленьні Аляксандра Лукашэнкі з чатырохгадовым хлопчыкам падчас шматлікіх візытаў цьвердзіць меркаваньне пра наяўнасьць трэцяга сына ў прэзыдэнта.

## Радавод

                                     Іван
                         ______________|____________
                        |                           |
                   Васіль (1870-?)           Трафім
   _____________________|_________            ______|________________________________
  |        |            |         |          |                                        |
 Дзьмітро Іван         Пятро  Васыль Кацярына                                Ганна (1922-)
  |         |           |         |          |                                        |   
  |       __|__         |         |          |                                        |
  |      |     |        |         |          |                                        |
 Хведар?, д. ?, д. Васіль  Пятро  Аляксандар (1954-) ∞ Галіна Жаўняровіч Ларыса (1943-2007)
                        
                        |                         _______|___________________________________
                  Джэймз (1967-)               |                |                         |
                                                                 
                                             Віктар (1975-)    Дзьмітры (1979-)       Мікалай (2004-)             
                                                  |
                                               Аляксандар

## Крыніцы й заўвагі

Катэгорыя:Украінцы ў Канадзе